ເຍົາວະຊົນລາວ ຕ້ອງຢູ່ພາຍໃຕ້ ແລະຈົງຮັກ ພັກດີຕໍ່ພັກ ນັ້ນຄືຄຳເວົ້າຂອງຜູ້ນຳເຍົາວະຊົນລາວ
ທ່ານອະລຸນໄຊ ໄດ້ຖະແຫຼງວ່າ ສູນນະລາດ ເລຂາທິການສູນກາງຊາວໜຸ່ມປະຕິວັດລາວ ຖະແຫຼງຢືນຢັນວ່າ “ພວກເຮົາໄດ້ມີການສ້າງວິໄສທັດ ໃຫ້ແກ່ຊາວໜຸ່ມ ເພື່ອເປັນບ່ອນອີງ ໃນການຄຸ້ມຄອງລະບົບການຈັດຕັ້ງ.
ເລຂາທິການສູນກາງຊາວໜຸ່ມປະຕິວັດລາວ ຢືນຢັນວ່າ ເຍົາວະຊົນລາວທຸກຄົນຈະຕ້ອງ ຢູ່ພາຍໃຕ້ການຈັດຕັ້ງຂອງສູນກາງຊາວໜຸ່ມ ທັງຈະຕ້ອງຈົງຮັກພັກດີ ຕໍ່ພັກລັດ ປະຊາ ຊົນປະຕິວັດລາວອີກດ້ວຍ ຊຶ່ງຊົງລິດໂພນເງິນ ມີລາຍງານ ຈາກບາງກອກ ທ່ານອະລຸນໄທ ສູນນະລາດ ເລຂາທິການສູນກາງຊາວໜຸ່ມປະຕິວັດລາວ ຖະແຫຼງຢືນ ຢັນວ່າ ພາຍໃຕ້ກົດໝາຍວ່າດ້ວຍຊາວໜຸ່ມລາວຊຶ່ງໄດ້ຜ່ານມະຕິ ຮັບຮອງໃນກອງປະ ຊຸມສະໄໝສາມັນຄັ້ງທີ 10 ຂອງສະພາແຫ່ງຊາດລາວ ເມື່ອວັນທີ 10 ພະຈິກ 2020 ທີ່ ຜ່ານມານັ້ນ ມີເປົ້າໝາຍການບັງຄັບໃຊ້ເພື່ອ ຮອງຮັບສະຖານະພາບ ແລະບົດບາດໜ້າ ທີ່ຂອງສະຫະພັນຊາວໜຸ່ມລາວ ທີ່ ສູນກາງຊາວໜຸ່ມສ້າງຕັ້ງຂຶ້ນມາເພື່ອຮັບຜິດຊອບ ໃນການກໍ່ສ້າງຮາກຖານ ແນວ ຄິດການເມືອງໃຫ້ແກ່ເຍົາວະຊົນລາວເປັນການສະເພາະ ແນ່ໃສ່ການເຮັດໃຫ້ ເຍົາວະຊົນລາວ ຢູ່ຫ່າງໄກຈາກປາກົດການຫຍໍ້ທໍ້ທາງສັງຄົມ ແລະ ຫັນມາເສີມ ສ້າງແນວຄິດ ຄວາມຈົງຮັກພັັກດີ ແລະສຳນຶກໃນຄຸນງາມຄວາມດີຂອງ ບັນ ດາ ການນຳພັກ ທັງຍັງຈະຕ້ອງຢູ່ພາຍໃຕ້ການຈັດຕັ້ງຂອງພັກອີກດ້ວຍ ດັ່ງທີ່ທ່ານ ອະລຸນໄຊ ໄດ້ຖະແຫຼງເນັ້ນຢໍ້າວ່າ: ທາງດ້ານເຈົ້າໜ້າທີ່ອົງການ Human Right Watch ອາຊຽນບອກວ່າ ກົດ ໝາຍວ່າ ດ້ວຍຊາວໜຸ່ມລາວ ກໍຄືສ່ວນປະກອບຂອງກົດໝາຍວ່າດ້ວຍຄະນະ ຊາວໜຸ່ມປະຕິວັດ ລາວ (ສະບັບປັບປຸງ) ທີ່ປະກາດບັງຄັບໃຊ້ ຢ່າງເປັນທາງ ການໃນວັນທີ 14 ມິຖຸນາ 2017 ເປັນຕົ້ນມາ ເພາະເຫັນວ່າການທີ່ຊາວໜຸ່ມ ໄດ້ຕິດຕໍ່-ພົວພັນ ແລກປ່ຽນຂໍ້ມູນຂ່າວສານກັບ ພາຍນອກ ດ້ວຍສື່ສັງຄົມ online ຫຼາຍຂຶ້ນນັບມື້ ຍອມຈະສົ່ງຜົນກະທົບແນວຄວາມຄິດ ການເມືອງ ແລະ ຄວາມເຊື່ອຂອງຊາວໜຸ່ມລາວ ທີີມີຕໍ່ການນຳພັກລັດໃນລາວ ຢ່າງຫຼີກ ລ່ຽງບໍ່ໄດ້ ໂດຍສະເພາະການວິພາກວິຈານ ການຈັດຕັ້ງປະຕິບັດແຜນການພັດທະນາ ຕ່າງໆ ທີ່ບໍ່ເປັນໄປຕາມເປົ້າໝາຍທີ່ວາງໄວ້ ກໍຖືເປັນບັນຫາທີ່ພັກລັດໃນລາວ ໄດ້ດຳເນີນ ມາດຕະການຄວບຄຸມ ແລະດຳເນີນຄະດີເພື່ອລົງໂທດ ຜູ້ທີ່ວິພາກ ວິຈານ ພັກລັດໃນລາວ ຢ່າງເດັດຂາດ ດັ່ງເຈົ້າໜ້າທີ່ອົງການ Human Right Watch ໄດ້ກ່າວ ເຖິງຄະດີ ທ້າວ ອັອດ ໄຊຍະວົງ ນັກເຄື່ອນໄຫວເພື່ອສິດທິມະນຸດໃນລາວ ຊຶ່ງຫາຍໂຕໄປໂດຍບໍ່ມີຮ່ອງ ຮອຍໃນໄທ ເມື່ອປີ 2019 ວ່າ: ນອກຈາກນັ້ນສານປະຊາຊົນແຂວງຈຳປາສັກ ໄດ້ຕັດສິນລົງໂທດຈໍາຄຸກ 5 ປີ ແລະປັບ ໄໝ 20 ລ້ານກີບ ຕໍ່ນາງຮວຍເຮືອງ ໄຊຍະບູລີ ແມ່ຄ້າທີ່ເມືອງໂພນ ທອງ ຊຶ່ງກະທຳຜິດ ດ້ວຍການໂຄສະນາຕ້ານພັກລັດ ຕາມມາດຕາ 117 ຂອງ ກົດໝາຍອາຍາ ເມື່ອເດືອນ ກັນຍາ ປີ 2019 ທີ່ຜ່ານມາ ສ່ວນແຮງງານລາວ 3 ຄົນ ທີ່ຖືກທາງການລາວຈັບກຸມຂະນະ ເດີນທາງກັບລາວ ໃນຕົ້ນປີ 2016 ແລະຖືກດຳເນີນຄະດີໃນຂໍ້ຫາໃສ່ຮ້າຍປ້າຍສີພັກລັດ ໃນສື່ສັງຄົມ online ໂດຍ ສານປະຊາຊົນລາວທີ່ນະຄອນວຽງຈັນ ໄດ້ຕັດສິນ ແລະຈໍາຄຸກ ແລະປັບໃໝ ເມື່ອເດືອນ ເມສາ 2017 ນັ້ນປະກອບດ້ວຍທ້າວສົມພອນ ພິມມະສອນ ອາຍຸ 29 ປີ ຈຳຄຸກ 20 ປີ ແລະປັບໃໝ 200 ລ້ານກີບ ທ້າວສຸການ ໃຈທັດ ອາຍຸ 32 ປີ ຈຳຄຸກ 16 ປີ ແລະປັບໃໝ 106 ລ້ານກີບ ແລະນາງຫຼອດຄຳ ທຳມະ ວົງ ອາຍຸ 30 ປີ ຈຳຄຸກ 12 ປີ ແລະປັບໃໝ 110 ລ້ານກີບ ໂດຍທັງ 3 ຄົນຍັງ ຖືກທາງການລາວຄຸມຂັງຢູ່ເລື້ອຍມາ ຈົນເຖິງປັດຈຸບັນນີ້